पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली । न कोहरा और न ही घनघोर बारिश फिर भी पूर्वोत्तर की ओर आवाजाही करने वाली कई ट्रेनें घंटों देरी से चल रही हैं। इन में से कुछ तो ऐसी हैं जो लगातार पिछले कई सप्ताह से दो से तीन दिनों तक एक दो घंटे नहीं बल्कि 1-13 घंटे की देरी से चल रही हैं।
ट्रेनों की देरी से चलने की जानकारी सवारियों को किस्तों में मिलने की वजह से उन्हें ट्रेनों के इंतजार में घंटों स्टेशनों पर गुजारना पड़ रहा है। वहीं स्टेशन पर भीड़ बढऩे से दुकानदारों की मौज हो जाती है। वल्र्ड क्लास स्टेशन की श्रेणी में शामिल आनंद विहार रेलवे स्टेशन से चलने वाली लिच्छवी, जन साधारण और सीमांचल एक्सप्रेस पिछले कुछ दिनों से लगातार घंटों देरी से चल रही हैं।
सबसे खराब स्थिति लिच्छवी एक्सप्रेस की है। यह ट्रेन हर दूसरे दिन 1-13 घंटे की देरी से चल रही है। सोमवार को यह ट्रेन करीब 12 घंटे की देरी से चली। यह ट्रेन आनंद विहार से दोपहर 3$.50 बजे चलती है, लेकिन यह ट्रेन सोमवार की बजाय मंगलवार की सुबह चार बजे के करीब चली। रेलवे सूत्रों के अनुसार इसकी देरी से चलने की वजह इसका देरी से दिल्ली आना है।
यह ट्रेन देरी से क्यूं आ रही है, के बारे में पूछे जाने पर उत्तर रेलवे के अधिकारी इस रूट पर ट्रेनों का दबाव ज्यादा होने की बात कहते हैं। बता दें कि देरी से चलने की वजह से ही हर वर्ष सर्दियों व घने कोहरे में करीब दो महीने के लिए इस ट्रेन का परिचालन पूरी तरह से बंद कर दिया जाता है।
ये टे्रनें भी हैं लेट
इसी तरह से आनंद विहार से चलने वाली सीमांचल एक्सप्रेस (आनंद विहार-जोगबनी) और आनंद विहार और पटना के बीच चलने वाली जनसाधारण एक्सप्रेस भी लगातार घंटों देरी से चल रही है। यह तीनों ऐसी ट्रेनें हैं जिनमें सबसे ज्यादा यात्रियों की भीड़ होती है। जितने लोग आरक्षित टिकट पर सफर करते हैं करीब उतने ही यात्री जनरल क्लास वेटिंग टिकट पर सफर करते है।
ऐसे में ट्रेनों के घंटों देरी से चलने की वजह से यात्रियों की बड़ी संख्या आनंद विहार रेलवे स्टेशन पर पहुंचती है। इसके साथ ही किस्तों में देरी से चलने की जानकारी मिलने की वजह से न तो यात्री अपने घरों को जा सकते है और न ही उन्हें चढ़ाने के लिए आए लोग ही उन्हें छोड़ कर जा सकते हैं। ऐसे में प्लेटफॉर्म और स्टेशन परिसर में यात्रियों की भीड़ लगी रहती है । कुछ ट्रेनें तो सप्ताह में तीन दिन देरी से चल रही है, इन ट्रेनों में लिच्छवी, सीमांचल व जनसाधारण एक्सप्रेस शामिल
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn